GiliGold/VAD_KnessetCorpus huggingface dataset:
ליאון אמירס: הסוכנות היהודית ומשרד הקליטה לפחות ניסו לעשות משהו.
ליאון אמירס: ואני רואה.
ליאון אמירס: ניסו לעשות יחד איתנו.
ליאון אמירס: להציל את המצב.
ליאון אמירס: אבל מבחינת משרד הבריאות, מבחינתי, מבחינת ההרגשה שלי, הם לא עשו דבר.
ליאון אמירס: ותאמינו לי ששמעתי את פרופסור דורון, ואז כתבתי לו עוד מכתב.
ליאון אמירס: אמרתי: תזמינו עוד מישהו כמו פרופסור דורון.
ליאון אמירס: כששמעתי את המילים האלה, כל המילים האלה ריגשו אותי.
ליאון אמירס: כי הרי הוא הסביר את המצב בדיוק כפי שהוא.
ליאון אמירס: ואם אני צריך להשוות מה אני הרגשתי עכשיו, כששמעתי את מה שהוא אמר, דבר הכי דומה ששמעתי היה כאשר נסעתי לארגנטינה לפני חמש שנים, כי אבא שלי עבר ניתוח לב פתוח על ידי רופא צעיר יהודי בגולה ושהוא חבר שלי.
ליאון אמירס: הוא לא עולה לארץ.
ליאון אמירס: הוא אמר לי: אני שמעתי על הטרטורים האלה.
ליאון אמירס: אמרתי לו: למה?
ליאון אמירס: והוא ענה לי: קראתי באינטרנט כתבה על רופא מברית המועצות שכאשר היה בהתמחות היו אומרים לו: כשהיית ברוסיה, היית רופא.
ליאון אמירס: כאן אתה מנקה או עוזר סניטרי.
ליאון אמירס: אז אני אומר לכם.
ליאון אמירס: אנחנו מדברים פה לא על סקר.
ליאון אמירס: אני לא רוצה עוד סקר.
ליאון אמירס: אני לא רוצה אוסטרליה.
ליאון אמירס: אנחנו לא באוסטרליה ולא בארצות הברית.
ליאון אמירס: אנחנו במדינת ישראל.
ליאון אמירס: אני רוצה כאן רצינות.
ליאון אמירס: אני רוצה לוח זמנים.
ליאון אמירס: אם מ-2005 עד עכשיו לא עשינו כלום, גם לא נעשה כלום.
ליאון אמירס: וכולם, המון תלמידים כועסים על פרופסור שנון.
ליאון אמירס: אין מה לכעוס על פרופסור שנון.
ליאון אמירס: יש לכעוס על המחוקק.
ליאון אמירס: הוא פועל על פי החוק.
ליאון אמירס: היום זה פרופסור שנון.
ליאון אמירס: מחר זה יהיה מישהו אחר שיגיד שהוא פועל על פי החוק.
ליאון אמירס: זה הקריטריונים.
ליאון אמירס: אין לנו כסף ללוביסטים.
ליאון אמירס: היה לנו פעם ממשרד הקליטה.
ליאון אמירס: גם ממשרד הקליטה אין לנו כסף היום.
ליאון אמירס: אז אין לנו לוביסטים לשנות את החקיקה.
ליאון אמירס: אני אומר שזה עניין של חקיקה.
ליאון אמירס: זה עניין של ועדה אובייקטיבית.
ליאון אמירס: אתם מדברים על ועדה.
ליאון אמירס: אני לא ידעתי שיש ועדה.
ליאון אמירס: אף אחד לא התייעץ איתנו, לא אמרו לנו.
ליאון אמירס: אני לא יודע: מי הוועדה?
ליאון אמירס: הרי גם למשרד הבריאות זה נושא קשיח.
ליאון אמירס: איך משרד הבריאות יכול לבדוק את עצמו?
ליאון אמירס: אז אני אומר בשיא הרצינות.
ליאון אמירס: לפנות ללב שלכם ולחשוב שבלוח זמנים קצר חייבים למצוא  פתרון.
ליאון אמירס: כאשר לרופאים יש בעיות, לא מתקשרים אליכם הביתה.
ליאון אמירס: מתקשרים אלינו, לארגונים שלנו, ואומרים: אנחנו רוצים לעלות, אבל תודה רבה.
ליאון אמירס: אנחנו כבר מצאנו מקום בספרד או במקום אחר.
ליאון אמירס: לא כל רופא, ואני נותן את הדוגמה של אדריאן, שהוא כאן, ועוד מעט אולי נשמע אותו, כי הוא אמר לי ממש במילים אלה: אני לא ארד מהארץ, גם אם יש בירוקרטיה.
ליאון אמירס: תודה רבה לכם.
ליה שמטוב: מ"נפש בנפש", בבקשה.
דניאל אילון: תודה, גברתי היו"ר.
דניאל אילון: אני נציג של "נפש בנפש".
דניאל אילון: המתמחה בנושא, עליזה מרטין, בבקשה.
עליזה מרטין: כבוד היו"ר, מנכ"ל משרד הקליטה, מנכ"ל משרד הבריאות.
עליזה מרטין: "נפש בנפש" כידוע זה ארגון שנועד להחיות את גלי העלייה מארצות הברית.
עליזה מרטין: אנחנו מדברים מ-2002 על עלייה של 25,000 עולים מצפון אמריקה ואנגליה.
עליזה מרטין: 5,000 עולים יעלו בשנת 2010 דרך "נפש בנפש" כאשר אנחנו מדברים על כ-100 עולים ממקצועות רפואיים מדי שנה, כאשר אחוז מאוד גבוה מהם הם רופאים.
עליזה מרטין: אמנם אנחנו מדברים באופן כללי על עולים ממקצועות רפואיים, אבל מדובר פה ברופאים, אז נתמקד בהם.
עליזה מרטין: אני רוצה להציע כמה נקודות לגבי שיפור הליכי רישוי עבור העולים.
עליזה מרטין: לפני שאתחיל אני חייבת להודות לד"ר אמיר שנון, שאני נמצאת איתו בקשר ישיר והוא באמת מהווה מענה עבורנו.
עליזה מרטין: אני מצטרפת למה שאמר ד"ר רוני גמזו.
עליזה מרטין: אנחנו לא מבקשים להוריד את רמת האיכות של בעלי המקצועות הרפואיים.
עליזה מרטין: מצד אחד יש פה חלון הזדמנויות אדיר מבחינת רפורמות הבריאות שנעשו בארצות הברית.
עליזה מרטין: כמו כן יש עולים שעדיין מגיעים ממניעים ציוניים, ויש פה חלון הזדמנויות ענק להעלות הרבה רופאים ובעלי מקצועות רפואיים מצפון אמריקה.
עליזה מרטין: מצד שני אם אנחנו נקשיח את התנאים בקבלת הרישוי שלנו, הם לא יגיעו.
עליזה מרטין: אני יכולה להגיד זאת בוודאות.
עליזה מרטין: אני נמצאת בקשר עם כל העולים עם מקצועות רפואיים מארצות הברית, קנדה ואנגליה מדי יום במייל, בטלפון.
עליזה מרטין: שואלים אותי כל הזמן: האם יש מבחן בעברית שצריך לעשות, אין מבחן בעברית?
עליזה מרטין: ואנחנו אומרים שבמידה שיהיה מבחן בעברית, זה יוריד את מספר העולים שלנו שיגיעו בתור רופאים.
עליזה מרטין: מבחן העברית אני מתכוונת למשל למבחן העברית לאחיות לדוגמה, הוא מבחן ברמה הרבה יותר גבוהה מהמבחן שיש בסוף אולפן.
עליזה מרטין: אמרה לי מישהי שכתבה את המבחן: שלא תחשבי שמי שעושה אולפן וגם מכינה רפואית אחר כך יכול עדיין לעבור את המבחן.
עליזה מרטין: אז לא ייתכן שמי שיצטרך לעלות, יצטרך להיות באולפן חמישה חודשים, במכינה רפואית שלושה חודשים, ורק אחר כך יוכל לעבור את המבחן בעברית.
עליזה מרטין: זה עדיין לא נחקק, אבל זה יושב על שולחן הכנסת, וזה מהווה מחסום מאוד גדול מבחינת העולים שלנו.
עליזה מרטין: דבר שני, מבחינת המבחנים הכלליים.
עליזה מרטין: אמנם תמיד אומרים לנו: אתם יודעים, תגידו לעולים שלכם, שאם הם היו עושים את ההיפך ועוברים מישראל לארצות הברית, אז התהליך היה הרבה יותר קשה.
עליזה מרטין: אבל מה לעשות.
עליזה מרטין: זאת לא האלטרנטיבה שעליה אנחנו מדברים.
עליזה מרטין: אנחנו רוצים שהם יבואו לפה.
עליזה מרטין: לכן אמנם אני כן מאוד מזדהה עם הרצון הזה ליצור שוויון, אבל להכריח את כל העולים לעשות מבחן רישוי.
עליזה מרטין: שוב, זה דבר שיוריד את מספר העולים שיגיעו מצפון אמריקה.
עליזה מרטין: כתבתי פה במסמך שלנו שמונח לפניכם.
עליזה מרטין: אנחנו צריכים ליצור איזשהו תהליך שיאפשר לאמת מסמכים, שהרופאים צריכים להציג לפני שהם מגיעים לארץ.
עליזה מרטין: הם צריכים לעבור תקופה מאוד ארוכה עד שהם יכולים בכלל להעביר את המסמכים אחרי שהם מגיעים לארץ.
עליזה מרטין: והנקודה שמנכ"ל משרד הקליטה אמר אותה מקודם.
עליזה מרטין: גיל הגיוס.
עליזה מרטין: נכון להיום החוק השתנה וכל עולה שמגיע לארץ עד גיל 38 חייב להתגייס לצה"ל כרופא לתקופה של 18 חודשים.
עליזה מרטין: יש לי רופא בגיל 36, גר במודיעין, יש לו 4 ילדים.
עליזה מרטין: הוא עובד בבסיס ליד באר שבע.
עליזה מרטין: עוזב את הבית ביום ראשון בבוקר וחוזר ביום חמישי.
עליזה מרטין: אשתו נמצאת בבית לבד עם 4 ילדים.
עליזה מרטין: רק בשבוע שעבר קיבלתי טלפון.
עליזה מרטין: מישהו אמר לי: " I AM WAITING TILL I'LL BE 38 SO I CAN COME TO ISRAEL" .
עליזה מרטין: אז אנחנו חייבים לנסות לשנות את החוק הזה, כיוון שהוא באמת מהווה מכשול גדול מאוד.
עליזה מרטין: והנושא האחרון.
עליזה מרטין: לאפשר לעולים להתקשר במייל בשפה האנגלית ולשאול את השאלות הספציפיות שיש להם למשרד הבריאות כדי להקל על תהליך הרישוי שלהם בארץ.
דניאל אילון: רק משפט לגבי חלון ההזדמנות שיש לנו פה.
דניאל אילון: חוק הבריאות שעבר בארצות הברית עכשיו, שברק אובמה העביר, הוא מנוף לעלייה של רופאים נוספים, בגלל שהיכולת של הרופאים בארצות הברית להרוויח הרבה כסף ירדה בצורה משמעותית.
דניאל אילון: כך שיש הרבה רופאים שבעבר לא שקלו את הנושא של עלייה, היום זה על סדר היום שלהם.
דניאל אילון: כך שצריך לנצל את חלון ההזדמנות הזה.
דניאל אילון: תודה.
ליה שמטוב: אנחנו חייבים עוד חמש דקות לסיים.
ליה שמטוב: אז אני מבקשת בקצרה מהרופא אדריאן סיריקמן, בבקשה כמה משפטים.
אדריאן סיריקמן: בוקר טוב לכולם ותודה על ההזמנה.
אדריאן סיריקמן: אני עליתי לארץ בשנת 2002 בתוך פרויקט מיוחד: "רופאים לצבא".
אדריאן סיריקמן: אחרי זה עשיתי קורס בבית חולים קפלן.
אדריאן סיריקמן: אני נכשלתי במבחן מגן בחמש נקודות.
אדריאן סיריקמן: במקום 70 קיבלתי 65.
אדריאן סיריקמן: הצטרכתי לעשות את המבחן הסופי בשפה האנגלית, כאשר הרוסים עשו את המבחן בשפת אם.
אדריאן סיריקמן: אני לא מול היכולת שלהם.
אדריאן סיריקמן: זה בסדר.
אדריאן סיריקמן: אבל אצלנו, במבחן באנגלית, היה כמה הבדלים מול המבחן המתורגם מעברית.
אדריאן סיריקמן: זה הבדל מאוד משמעותי לקבל תוצאה חיובית, לעבור את מבחן המגן.
אדריאן סיריקמן: אני ביקשתי מפרופסור גינדי לעשות התאמה בין שני המבחנים.
אדריאן סיריקמן: הוא לא נתן.
אדריאן סיריקמן: אז אני נכשלתי.
אדריאן סיריקמן: יש אפשרות לעשות פעם אחת את המבחן, אז אני הפסדתי את האפשרות לקבל מגן, ואני הייתי עובר.
אדריאן סיריקמן: כל פעם שנגשתי, ונגשתי 13 פעמים למבחן הרישוי, אני הייתי עובר את המבחן.
אדריאן סיריקמן: גם עשיתי מבחן רישוי ב-2007, ואני נכשלתי לפי התוצאה שאני קיבלתי על חמש שאלות.
אדריאן סיריקמן: הגשתי ערעור על תשע שאלות, וקיבלתי תשובה מהמועצה המדעית של ההסתדרות, העתק מאיפה הם לוקחים את השאלות.
אדריאן סיריקמן: שאלה פלוס תשובה.
אדריאן סיריקמן: הם אמרו שהתשובה שלילית.
אדריאן סיריקמן: אין מה לעשות.
אדריאן סיריקמן: כל תשע השאלות.
אדריאן סיריקמן: הכרתי עורך דין שזכה במשפט.
אדריאן סיריקמן: היה סיפור של רופא ישראלי שלמד בחוץ לארץ, אותו סיפור כמוני.
אדריאן סיריקמן: לא הייתה לשופט אפשרות לתת לו את הרישיון.
אדריאן סיריקמן: רק הוא אמר: אתה צודק.
אדריאן סיריקמן: אתה צריך לעשות שוב את מבחן הרישוי.
אדריאן סיריקמן: אז עורך הדין שלי כתב מכתב לבקש שוב ערעור, לבדוק את הערעור.
אדריאן סיריקמן: אמרו: בסדר.
אדריאן סיריקמן: יש עוד ארבע שאלות שאנחנו נבטל.
אדריאן סיריקמן: אז אני אמרתי: אז על שתי שאלות הציון עבר.
אדריאן סיריקמן: גם היה ויכוח על שאלה אחת על איזה מהסיבוכים יותר שכיח.
אדריאן סיריקמן: אז הוויכוח היה על דימום דוורטיקוליטיס.
אדריאן סיריקמן: בכל הספרים כתוב דוורטיקוליטיס.
אדריאן סיריקמן: אפילו בספר של שוורץ, שאתם ממליצים ללמוד ממנו.
אדריאן סיריקמן: אני עדיין לא מבין למה על שאלה אחת שאני צודק, אני שלחתי להם העתק מהספרים האלה וגם מהספר של שוורץ.
אדריאן סיריקמן: אני אמרתי אז.
אדריאן סיריקמן: למזלי אני עברתי עכשיו בחודש מרץ את מבחן הרישוי.
אדריאן סיריקמן: אני כבר רופא בארץ, אבל אין לי עדיין עבודה.
אדריאן סיריקמן: אני עליתי ארצה בגיל 38.
אדריאן סיריקמן: עכשיו אני בן 46.
ליה שמטוב: קודם כל ברכות שעברת את המבחן.
ליה שמטוב: מיכאל מסינגר, בבקשה.
מיכאל מסינגר: תודה, ואני באמת אקצר.
מיכאל מסינגר: אני מדבר בשם עמותה בשם "אלטרנטיבה לעולה", שהיא עמותה שעוזרת לעולים למצוא עבודה.
מיכאל מסינגר: לא יכולנו לצערנו לעזור לא לאיסידרו, לא לאדריאן, ולא לדניאל קורין, שהיום עובד בעמותה.
מיכאל מסינגר: הוא לא עבר את הבחינה, והוא כבר וויתר עליה.
מיכאל מסינגר: רופא פתולוג באבו-כביר.
מיכאל מסינגר: יש משרת מתמחה פנויה כבר שבע שנים.
מיכאל מסינגר: הוא ידע על המשרה הפנויה לפני עלייתו ארצה.
מיכאל מסינגר: אז נכון שהדאגה לציבור היא מאוד חשובה, ואם דובר קודם על רישיון מוגבל – זה מקרה שבאמת רישיון מוגבל, כמו שאת דיברת, יכול להיות משמעותי.
מיכאל מסינגר: הרי הפציינטים שלו, אני יכול להתחייב, אני לא רופא, אני יכול להתחייב שכל מי שהוא יטפל בו באבו כביר לא יבוא בטענות ולא יגיש תביעה.
מיכאל מסינגר: זה חלק מהדברים המגוחכים.
מיכאל מסינגר: אפשר לבוא לארץ כמתמחה, לא כעולה, עם ויזה של תייר במסגרת לימודים וכן הלאה, ואפשר להתמחות פה בלי לעבור בחינה.
מיכאל מסינגר: אבל אם המתמחה הזה מתאהב במדינת ישראל ומחליט לעלות, אז הוא יצטרך לעבור את בחינת הרישוי.
מיכאל מסינגר: זה מגוחך.
מיכאל מסינגר: יש כמה דברים אבסורדיים.
מיכאל מסינגר: אפשר לבוא מחוץ לארץ וללמד.
מיכאל מסינגר: אבל אם אתה אחר כך עולה, אתה עלול להיבחן אצל התלמידים שלך.
מיכאל מסינגר: מספר הרופאים העולים הוא בירידה לפי הדו"ח של שלי.
מיכאל מסינגר: מ-2005 עד 2008 ירידה עקבית.
מיכאל מסינגר: 327, 222,266,277 .
מיכאל מסינגר: המספר ממשיך להיות בירידה.
מיכאל מסינגר: מה שאנחנו טוענים זה שכרגע זה לא שאלה של בחינה ועוד מקצוע או פחות מקצוע בבחינה.
מיכאל מסינגר: צריכה להיות חשיבה חדשה  עם דמיון.
מיכאל מסינגר: יכול להיות שצריך לפנות, מי שהוא דיבר קודם, נדמה לי שגלעד, דיבר קודם לקרוא לאנשים מהאקדמיה, מחוץ למערכת הפקידותית, כדי לרענן את זה, כדי להתחיל לחשוב בגדול.
מיכאל מסינגר: מדינת ישראל יושבת על מכרה זהב, והיא לא מנצלת אותו.
מיכאל מסינגר: מכרה הזהב הזה יש לו עתודות בחוץ לארץ.
מיכאל מסינגר: יש דו"ח שאני לא יודע אם הוא מוכר, ואני אשמח להביא אותו למשרד הבריאות, על עבודה שנעשתה באוניברסיטת ירושלים: "פתרונות לטווח הבינוני למחסור ברופאים בישראל".
מיכאל מסינגר: הוא הוגש לאחד המנכ"לים במשרד הבריאות.
מיכאל מסינגר: לא קורה עם זה שום דבר.
מיכאל מסינגר: ואנחנו באמת כואבים מצב שבו רופא וויתר ועובד במשהו אחר.
מיכאל מסינגר: דניאל וויתר בעצם על מקצוע הרפואה.
מיכאל מסינגר: הוא לא וויתר על הישארות בארץ.
מיכאל מסינגר: הבן שלו משרת בצבא כחייל קרבי.
ליה שמטוב: זמננו קצר.
ליה שמטוב: אנחנו באמת חייבים לסיים.
ליה שמטוב: ד"ר עליזה זיידמן שהיא מנהלת מחלקת פנימית ב', ואחרון יהיה פרופסור שאול יציב, ואנחנו נסיים.
עליזה זיידמן: תודה רבה, גברתי היו"ר.
עליזה זיידמן: קודם כל אני מציעה לך כבר כמנהלת מחלקה פנימית.
עליזה זיידמן: יש לי תקן פנוי, אז אני כבר מזמינה אותך לראיון.
עליזה זיידמן: אז אולי משהו כבר ייצא מהישיבה הזו.
עליזה זיידמן: אני גם מנהלת קורס רישוי לתושבים חוזרים בבית חולים השרון, ואנחנו עובדים באופן הדוק ורצוף גם עם ד"ר שנון וגם עם המועצה המדעית ופרופסור פרוינד.
עליזה זיידמן: יש לי כמה דברים להגיד גם מבחינת סטטיסטיקות שהוזכרו פה וגם מבחינת המעבר של הבחינה.
עליזה זיידמן: סך הכול מגיעים אלינו מכל המדינות, כולל מעט עולים חדשים, מעט מאוד.
עליזה זיידמן: אבל בסך הכול אם אנחנו עוברים על אחוזי מעבר, אז באמת בוגרי הונגריה מגיעים ל-90% מעבר כולל בוגרי ליטא וגרמניה.
עליזה זיידמן: דמשק וירדן זה 100%.
עליזה זיידמן: כל מי שמגיע.
עליזה זיידמן: אני מדברת על מעבר בחינות מגן.
עליזה זיידמן: אני לא מדברת על בחינות רישוי.
עליזה זיידמן: לא לומדים אצלנו ולא מגיעים אלינו בכלל מדרום אמריקה: ארגנטינה, אורוגוואי, מקסיקו.
עליזה זיידמן: בדרך כלל כל אלה שנתקלנו בהם ובררו, עברו את הבחינה בלעדנו.
עליזה זיידמן: אז אנחנו לא נתקלים בהם כמעט.
עליזה זיידמן: המדינות הבעייתיות ביותר הן באמת בעיקר רומניה ואוקראינה.
עליזה זיידמן: אלה שתי המדינות הבעייתיות שאחוזי המעבר שלהם מבחינת המגן אצלנו הם בין 50%-30%.
עליזה זיידמן: סך הכול אחוזי המעבר של בחינת המגן חשובים כי הם מאוד חופפים את אחוזי המעבר של בחינת הרישוי.
עליזה זיידמן: בערך בין 80%-60%, זה תלוי בקורס, תלוי בגודל של הקורס.
עליזה זיידמן: אלה שעוברים את בחינת המגן הם פחות או יותר עוברים את בחינת הרישוי.
עליזה זיידמן: הדגש אצלנו בקורס הוא הכנה לבחינה.
עליזה זיידמן: אנחנו מתעסקים ברפואה, אבל יותר מכינים אותם יותר הכנה פסיכומטרית איך לפתור, ואני אהיה מאוד שמחה אם תצא מפה קריאה לעשות מועד ב' לבחינת המגן.
עליזה זיידמן: אני מאוד אשמח להיערך לזה.
עליזה זיידמן: אני לא חושבת שתהיה לנו בעיה להיערך לזה.
עליזה זיידמן: רק צריך לראות למתי זה תקף.
עליזה זיידמן: דבר נוסף זה סילבוס, שזה מאוד חשוב.
עליזה זיידמן: הם לומדים לפי ספרי שאלות.
עליזה זיידמן: נכון שמאז שפרופסור פרוינד נכנס לתפקיד היו המון הקלות ודברים יותר ברורים ויותר שקופים, אבל עדיין סילבוס מסודר, לא רק ספרי לימוד, אני חושבת שזה יתרום.
עליזה זיידמן: עוד דבר שרציתי להגיד.
עליזה זיידמן: האם ניתן, וכאן אני פונה לד"ר שנון.
עליזה זיידמן: אני העליתי את זה בעבר, ואני מעלה זאת שוב.
עליזה זיידמן: אפשרות במידה שיוחלט על מועד ב' למבחן מגן, האם ניתן לעשות איזשהו קורס גדול כזה לנכשלים בעבר ולנסות להגיש אותם למגן נוסף, במידה שהם יירצו.
עליזה זיידמן: זו הצעה נוספת שלי.
עליזה זיידמן: תודה.
ליה שמטוב: פרופסור שאול יציב.
שאול יציב: אני משמש כנציג פניות המתמחים במועצה המדעית.
שאול יציב: בהקשר הזה אני רוצה להתייחס לשתי נקודות בקצרה.
שאול יציב: אחת – מאחר והנושא של פטור היה פה אחד הנושאים המרכזיים בדיון, אני רוצה לומר כמה מילים על זה.
שאול יציב: כבר ד"ר שנון הזכיר את העניין.
שאול יציב: ישבה ועדה שאני עמדתי בראשה במועצה המדעית שבדקה את הנושא הזה באופן מאוד יסודי לאורך הרבה מאוד זמן.
שאול יציב: היא הגיעה למסקנה קונספטואלית שבאמת קנה המידה שצריכים להיות קריטריונים ולא מדינות.
שאול יציב: מה שיקבע אם אדם יהיה פטור או לא יהיה פטור משלב א' ושלב ב' אלה יהיו קריטריונים מוגדרים שווים לכל נפש.
שאול יציב: לכל אחד, ולא חשוב אם הוא בא מארגנטינה או בא מבלגיה או בא מרוסיה.
שאול יציב: לא משנה.
שאול יציב: כולם ייבדקו על פי קריטריונים מאוד ספציפיים, שבעיקרם בודקים את הרמה הן של האוניברסיטה באותה מדינה והן של רמת ההתמחות.
שאול יציב: עכשיו, איפה נכנסת המועצה המדעית בנושא הזה של פטור.
שאול יציב: המועצה המדעית, כפי שנאמר, מי שמקבל פטור משלב א' פטור גם מבחינת רישוי.
שאול יציב: הקריטריונים לפטור משלב א' הם מאוד ברורים.
שאול יציב: ישנם קריטריונים מאוד ברורים מי יכול להיות פטור משלב א', ושוב על פי קריטריונים מאוד אובייקטיביים.
שאול יציב: זו נקודה אחת.
שאול יציב: הדבר הזה קיים.
שאול יציב: יש החלטה עקרונית לגבי הנושא הזה.
שאול יציב: מה שעכשיו צריך לעשות וזו עבודה מאוד רצינית.
שאול יציב: צריכים לעשות הערכה מחדש של הרמות השונות בכל המדינות, כי באמת חלפו הרבה מאוד שנים מאז שהעסק הזה נקבע.
שאול יציב: נקודה שנייה לגבי הבחינה.
שאול יציב: צריך לזכור שעם כל הקשיים והבעייתיות שקיימת בכל בחינה באשר היא, לא נמצא כיום שום כלי שהוא יותר מהימן לבדיקה כוללת של רמה, חוץ מאשר הערכה של בחינה בצורה זו או אחרת.
שאול יציב: זאת אומרת, עם כל הבעייתיות שקיימת, זה הכלי הטוב ביותר שהיום בידנו כדי באמת לבדוק אם האיש נמצא ברמה כפי שאנחנו רוצים.
שאול יציב: צריך לזכור.
שאול יציב: אולי קצת שכחנו.
שאול יציב: כאן על שולחן הדיונים הנושא בעצם לא  העולים מרוסיה ולא העולים מארגנטינה,  אלא החולה.
שאול יציב: החולה הוא בעצם העיקר.
שאול יציב: ואם אנחנו נרצה לשמור על רמת רפואה טובה, לא רק סבירה, במדינת ישראל, כפי שאנחנו מתפארים שהיא כזו, חייבים באמת לדאוג לכך שמי שיקבל פה מומחיות במדינת ישראל יהיו אנשים שבאמת נמצאים ברמה, שיתנו את השירות הטוב ואת הרפואה הטובה ביותר לחולים.
שאול יציב: צריך לזכור – לחולים.
ליה שמטוב: אנחנו נקריא עכשיו את ההחלטות של הוועדה.
אריאל שניאור: ברשות יו"ר הוועדה אני אקריא את ההחלטות: הוועדה קוראת למשרד הבריאות ולמשרד הקליטה ולהסתדרות הרפואית בישראל לבחון מתן רישיון לעסוק ברפואה לעולים רופאים בוגרי אוניברסיטאות בעלות שם עולמי אשר נמנות בין 300 האוניברסיטאות המובילות בעולם בתחום הרפואה.
אריאל שניאור: הוועדה מבקשת ממשרד הבריאות ומהמשרד לקליטת עלייה וההסתדרות הרפואית בישראל לבנות מנגנון לעידוד חזרה של סטודנטים מצטיינים ישראלים תושבים חוזרים אשר סיימו לימודי רפואה בחו"ל, כולל הבטחת מקומות לסטאז' טרם הגעתם.
אריאל שניאור: עוד קוראת הוועדה לאפשר לעולים ולתושבים חוזרים מועד ב' למבחן מגן לקראת מבחני הרישוי בסמוך למועד א', או לגשת למבחן הרישוי הבא, וכן לבחון פרסום סילבוס של מבחן הרישוי לפחות חודשיים לפני מבחן הרישוי בציון משקל של כל נושא במבחן.
אריאל שניאור: הוועדה מבקשת לבחון צירופו כחבר או משקיף של פרופסור חיים דורון לצוות הוועדה הבין-משרדית העוסקת בנושא זה.
אריאל שניאור: הוועדה מבקשת לבחון את המלצתו של פרופסור דורון לערוך רוויזיה יסודית ומקיפה בכל התחום בהתייעצות עם גורמי מקצוע.
אריאל שניאור: ולסיכום, הוועדה מחליטה שעל משרד הבריאות בשיתוף עם משרד הקליטה וההסתדרות הרפואית בישראל יפתחו הקלות נוספות בתהליכי הרישוי לרופאים עולים ותושבים חוזרים בנוסף להקלות שכבר צוינו ולדווח לוועדה על ההמלצות המוסכמות תוך שלושה חודשים.
ליה שמטוב: בוקר טוב לכולם, אני מתכבדת לפתוח את הישיבה.
ליה שמטוב: הנושא היום, מועדון הווטרנים "גני אביב" בלוד בסכנת סגירה.
ליה שמטוב: הוא היה אמור להסגר ב-1 ביולי.
ליה שמטוב: בישיבה היום משתתף יושב ראש הוועדה הממונה בעיריית לוד מר אילן הררי.
ליה שמטוב: הדיון היום בא בעקבות פניות מווטרנים על הרצון לסגור המועדון.
ליה שמטוב: בשיחה איתם הבנתי שהמועדון מהווה לא רק מקום לפעילותם אלא הוא מרכז החיים שלהם, הם מבלים במועדון את זמנם לא רק בשירה ושמיעת הרצאות.
ליה שמטוב: לאנשים המבוגרים אלה המועדון מהווה את עיקר הפעילות החברתית והתרבותית  בעיר לוד.
ליה שמטוב: כשקראתי את הפניות, מצאתי שבכל מקום השנה חגגו 65 שנה לנצחון על הנאצים.
ליה שמטוב: זאת אומרת שציון היום הזה בחגיגות לוטרנים, היה מתנה שהם קיבלו  בכל עיר.
ליה שמטוב: החגיגות היו בירושלים, בתל אביב ובכל ערי הפיתוח, אבל בלוד בעצם הם קיבלו מתנה הפוכה בדמות סגירת המועדון.
ליה שמטוב: נמצא איתנו כאן היום אברהם מיכאל  גרינזייד, יושב ראש ארגון הווטרנים.
ליה שמטוב: הארגון שאברהם מיכאל גרינזייד מנהל מכיל ארגונים רבים.
ליה שמטוב: בנושא הזה קיימות בעיות בכל מיני מקומות אבל כאן  כתוצאה מהאיום  על סגירת המועדון האנשים ובמיוחד הווטרנים ממורמרים מאוד.
ליה שמטוב: לפני שמגיעים נציגי הווטרנים אבקש מיושב הוועדה הממונה בעיריית לוד לספר לנו על מה מדובר ואולי יחד נמצא פתרון לבעיה.
אילן הררי: שלום לכולם.
אילן הררי: נמצא איתי כאן רון גלבוע, שהוא מנהל אגף הרווחה אצלנו והממונה על נושא הקליטה והעלייה.
אילן הררי: אני שמח על הדיון כי בעקבותיו למרות שהוא נדחה הצלחנו לפתור את הבעיה.
אילן הררי: שלחתי לכם גם מכתב בנושא.
אילן הררי: דיברנו אתמול עם כל הגורמים והצלחנו לשכנע את הקרן לידידות שמפעילה יחד עם משרדי הממשלה ואיתנו את המועדון, ביקשנו שלא יסגרו את המועדון וקיבלנו מהם אתמול הבטחה שהמועדון יישאר פתוח לעוד חצי שנה.
אילן הררי: מבחינתו זו הבשורה שאני יכול לבשר, כתבתי לך מכתב בעניין אתמול, המועדון לא ייסגר.
אילן הררי: עד היום הקרן לידידות טיפלה בנושא.
אילן הררי: עקב סדרי העדיפות שלהם הם החליטו השנה לעסוק בדברים נוספים ולא רק בנושא הזה.
אילן הררי: בעקבות כך לא אושר תקציב לטובת המועדון ואתמול דיברנו איתם בפעם העשירית, אחרי שרון גלבוע דיבר עם המנהלים שם יום יום.
אילן הררי: בשבוע שעבר ביקרו בעיר לוד יושב ראש הקרן והמנהל הכללי של הקרן.
אילן הררי: אתמול דיברנו איתם פעם נוספת והם אישרו לנו להפעיל את המועדון עוד חצי שנה.
ליה שמטוב: זאת אומרת שהם נתנו תקציב לחצי שנה.
רון גלבוע: יתכן שזה יהיה לשנה.
רון גלבוע: כל הפעילויות שהתקיימו במועדון בשנה שעברה יתקיימו גם בשנה הקרובה.
רון גלבוע: לא תצומצם שום פעילות אלא להיפך.
רון גלבוע: כבר עכשיו נכנסנו עם תכנית למועדון לחדר הנצחה וזה נעשה יחד עם הווטרנים שעוסקים בימים האלה וגם היום.
רון גלבוע: כל החוגים וכל הפעילויות שהיו בשנה שעברה יתקיימו גם בשנה הבאה.
רון גלבוע: אני מאוד מקווה שנצליח אפילו להרחיב את הפעילות.
אילן הררי: אני מבקש לא להתמקד רק במועדון, למרות שזה הכי חשוב, כמובן שנגיע אליו, וכפי הנראה נפתרה הבעיה של המשך הפעלתו.
אילן הררי: בלוד חיים מעל 19,000 עולים.
אילן הררי: אנחנו מטפלים בהם בהחלט בצורה טובה ותקינה.
אילן הררי: לכולנו יש מפעם לפעם הערה כזאת או אחרת אבל בסך הכל 19.166 עולים רשומים וחיים בעיר בלוד.
אילן הררי: הם יותר מרבע מהתושבים.
אילן הררי: נכון שלא עשינו חגיגה גדולה לאירוע שהזכרת אבל אנחנו כמדי שנה גם השנה הנוכחית קיימנו טקס שהציבור וגם אנחנו השתתפנו בו כמו בכל שנה.
אילן הררי: נתנו את כל הכבוד וההוקרה לנושא הזה.
אילן הררי: זה נכון שלא עשינו חגיגה גדולה בעניין אבל גם בשנה שעברה, גם לפני שנתיים וגם לפני שלוש שנים ערכנו טקס מכובד.
אילן הררי: יש לנו אנדרטה בעיר לציון העניין.
אילן הררי: אני מבקש שנדע שאנחנו עושים לא מעט פעילות לטובת העולים החדשים.
אילן הררי: אתם מוזמנים לבוא ולראות, יש לנו אירועי תרבות.
אילן הררי: יש לנו מעל עשרה קונצרטים שאנחנו עורכים בעיר לוד לטובת הציבור הזה.
אילן הררי: יחד עם משרד העלייה והקליטה הקמנו מוקד לקליטת עלייה.
אילן הררי: אנחנו מפעילים מרכזי תרבות לעולה ואנחנו בהחלט מטפלים בעניין.
אילן הררי: בשנה שעברה קיימנו תכנית טובה, אני הייתי שותף לחלקה ורון לגלבוע היה שותף לכל התכנית, חנניה מרמור נציג משרד העלייה והקליטה יכול לפרט.
אילן הררי: אנחנו עושים פעילות בעשרות אלפי שקלים במדי שנה וגם השנה הן תתקיימנה.
אילן הררי: לכן אני מבקש שלא תבחנו אותנו רק על סמך מועדון אחד, גם אם הוא המועדון הכי חשוב בעולם.
אילן הררי: בעיר לוד מתקיימת פעילות ענפה לטובת העלייה בעיר.
אילן הררי: בשנת 2009 ביצענו פעילויות בסכום שלמעלה מ -300,000 שקל, היא מפורטת כאן ואני יכול להציג אותה.
אילן הררי: התכנית כוללת: שירות ייעוץ לעולה, מרכז תרבות, מקהלה, הצגות לילדים, כדורגל לילדים, חדר מורשת שאנחנו מקימים, חיזוק הספורט לעולים, תכנית למשפחה, יש תכנית ייעוץ.
אילן הררי: כאמור התכניות הן בסכום שלמעלה מ- 300,000 שקל.
אילן הררי: בנוסף יש תקציב של  260,000 שקל לטובת מוקד הקליטה שרוב העשייה היא של משרד הקליטה יחד איתנו.
אילן הררי: אם נחבר את הסכומים בשנת 2009 ממשלת ישראל יחד איתנו השקיעה בנושא הזה הרבה מאוד כסף.
אילן הררי: המועדון, על פי שיחה אתמול ועל פי אישור, מר חנניה מרמור מעורב בעניין, המועדון ימשיך לפעול.
אילן הררי: אני שמח על הדיון כי הוא דרבן את כולם.
אילן הררי: לציבור חשובה אותה חגיגה?
אילן הררי: – אין לי בעיה שבכוחות משותפים נחשוב עכשיו על חגיגה שתתקיים בעוד מספר חודשים לטובת האנשים, אנחנו בטח לא נגדם, אנחנו בעדם.
אילן הררי: אפשר גם לתכנן לקראת סוף השנה  ולקבוע למשל  את התאריך בחנוכה ולהתכנס לערוך אירוע.
אילן הררי: ברשותכם אני אבקש מרון גלבוע להשלים את הדברים.
ליה שמטוב: לפני שרון גלבוע ישלים.
ליה שמטוב: אתם קיבלתם ממשרד הקליטה תקציב צבוע בסכום של 40,000 שקל, סכום די מכובד, ואתם ערכתם רק טקס.
ליה שמטוב: לדעתי בסכום הזה היה אפשר לעשות יותר מטקס.
ליה שמטוב: בנוסף לכך קיבלתם כסף לבניית חדר הנצחה.
ליה שמטוב: אני לא מתייחסת לכל התקציב שקיבלתם ממשרד העלייה והקליטה.
רון גלבוע: הפעלת מועדון הווטרנים היא חלק מהפעילות השנתית, מעבר לזה השתתפנו יחד עם משרד הקליטה בכנס ארצי  שהיה לא מזמן בחסות נשיא המדינה.
רון גלבוע: אנחנו מקיימים בתקציב של ה- 40,000 שקל שני ערבים מאוד גדולים שהנושא שלהם הוא הנצחון על הנאצים, אחד ב- 21 ביולי והשני ב- 15 באוגוסט.
רון גלבוע: אנחנו כן משתמשים בתקציב ומסמנים את הפעילות לציון 65 שנה לנצחון על הנאצים.
רון גלבוע: שתי התכניות האלה נבנו יחד עם משרד הקליטה ועברו את כל האישורים.
רון גלבוע: הם יעמדו לטובת תושבי העיר.
רון גלבוע: זה מתקיים בהיכל התרבות המפואר של העיר וזה כאמור נעשה בתיאום ובשיתוף של כולם.
רון גלבוע: התקציב הספציפי הזה יבוצע במלאו.
ליה שמטוב: ולגבי חדר ההנצחה?
רון גלבוע: זה יבוצע.
רון גלבוע: זה תקציב אחר ונוסף, ואת צודקת, במועדון עליו מדברים יש חדר הנצחה שהתחלנו אותו לפני מספר שנים, השנה קיבלנו עוד תקציב ובימים אלה אנחנו קונים עוד ציוד  ומרחיבים אותו, הנושא בביצוע ובעבודה.
מרק נשפיץ: אני ממרכז שלטון המקומי במשרד הקליטה.
מרק נשפיץ: בשנת 2009-10 בסך הכל העיר לוד קיבלה יותר מחצי מיליון שקל ממשרד הקליטה.
מרק נשפיץ: אני מבקש לדבר ספציפית בנושא של הווטרנים.
מרק נשפיץ: הווטרנים יכולים לקבל כסף מהתקציב השוטף שעומד על סך 138,000 שקל.
מרק נשפיץ: מרכז תרבות - 100,000 שקל, פעילות לווטרנים -  13,000 שקל, מקבצי דיור ששם אנחנו עושים פעילות גם לווטרנים וגם לפנסיונרים - 41,000 שקל.
מרק נשפיץ: בנוגע לציון 65 שנה לנצחון על הנאצים זה הסכום הנכון שציינת, וגם לחגיגות לציון 20 שנה 30,000 שקל.
מרק נשפיץ: סך כל הסכומים מגיעים ל- 370,000 שקל שעומדים לטובת הווטרנים.
מרינה סולודקין: הם לא עושים טובה.
ליה שמטוב: חוץ מזה שהם לא עושים טובה פיטרו שם אנשים, מנהלת המקהלה פוטרה, מי שהעביר את ההרצאות פוטר.
מרינה סולודקין: כסף יש.
מרק נשפיץ: אני רוצה לומר לנציג העירייה, העיר בלוד היא הבעייתית ביותר בשיתופי הפעולה.
מרק נשפיץ: יש בכמה ישובים בעיות בשיתוף הפעולה עם משרד הקליטה ואלו הם כל המקומות שיש בהם גזבר מלווה.
מרק נשפיץ: כל ישוב וישוב צריך לקבלmatching   עם כל הישובים שיש חשב של העירייה אין בעיות.